ණය ආපසු නොගෙවූ ඔන්ක්රෙඩිට් 100කට නඩු
ජංගම දුරකථන ඔස්සේ අයැදුම් කර මාර්ගගත ක්රමය යටතේ ලබාගත් රුපියල් කෝටි ගණනක ණය ආපසු නොගෙවූ දිවයින පුරා පදිංචි ණය ගැනුම්කරුවන් සියයකට අධික පිරිසකට එරෙහිව ඔන්ක්රෙඩිට් නමැති සුළු පරිමාණ ණය ලබාදීමේ ව්යාපාරය ඊයේ 16දා කොළඹ දිසා අධිකරණය හමුවේ නඩු පැවැරීය එම ණය ගැනුම්කරුවන්ට ලබන සැප්තැම්බර් 13 වැනිදා තම අධිකරණය හමුවේ පෙනී සිට කරුණු දක්වන ලෙස දන්වා සිතාසි යැවීමට කොළඹ අතිරේක දිසා විනිසුරු අරුණ වික්රමසිංහ මහතා නියෝග කළේය කොළඹ 7 පිහිටි සීමාසහිත ඔන්ක්රෙඩිට් පුද්ගලික සමාගම 2022 2023 හා 2024 යන වසරවලදී ඔන්ලයින් ඔස්සේ ණය අයැදුම් කළ රට පුරා පදිංචි සියයකට අධික පිරිසකට රුපියල් 90000 හා ඊට අඩු ප්රමාණයේ ණය ලබාදීම සිදුකළ බවත් ණය ගැනුම්කරුවන්ගෙන් කිසිදු සුරැකුමක් ලබානොගෙන ඔවුන් යොමු කළ බැංකු ගිණුම්වලට යොමු කළ එකී ණය මුදල් ගෙවීම හිතාමතාම පැහැර ඇති බවත් පැමිණිලිකාර සමාගම වෙනුවෙන් පෙනී සිටි නීතිඥ ඩිල්ෂාන් වීරසේකර මහතා අධිකරණයට පැවැසීය එකී ණය මුදල් ගෙවීම හිතාමතාම පැහැර හැර තිබූ කොළඹ ගම්පහ කළුතර හම්බන්තොට ගාල්ල මාතර මන්නාරම පුත්තලම ඇතුළු රට පුරා පදිංචිකරුවන් පිරිසකට එලෙස නඩු පවරනු ලැබීය ඒ ජේ ඒ අබේනායක